L’Aula d’Innovació Artística de l’UJI presenta al Paranimf l’exposició «Forms» de Santiago Vilanova



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2020/12/2q/exposicio-forms/&url=/com/noticies/2020/12/2q/exposicio-forms/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2020/12/2q/exposicio-forms/&url=/com/noticies/2020/12/2q/exposicio-forms/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2020/12/2q/exposicio-forms/&url=/com/noticies/2020/12/2q/exposicio-forms/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2020/12/2q/exposicio-forms/&url=/com/noticies/2020/12/2q/exposicio-forms/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’Aula d’Innovació Artística de l’UJI presenta al Paranimf l’exposició «Forms» de Santiago Vilanova

16/12/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge exposicio-forms \_s9b9906
Diapositiva actual

Recurs d'imatge exposicio-forms \_s9b9913

Recurs d'imatge exposicio-forms \_s9b9734

Recurs d'imatge exposicio-forms \_s9b9897

Recurs d'imatge exposicio-forms \_s9b9943

Recurs d'imatge exposicio-forms \_s9b9909

* [![ exposicio-forms _s9b9906](/com/noticies/2020/12/2q/exposicio-forms/_s9b9906.jpg)](#)
* [![ exposicio-forms _s9b9913](/com/noticies/2020/12/2q/exposicio-forms/_s9b9913.jpg)](#)
* [![ exposicio-forms _s9b9734](/com/noticies/2020/12/2q/exposicio-forms/_s9b9734.jpg)](#)
* [![ exposicio-forms _s9b9897](/com/noticies/2020/12/2q/exposicio-forms/_s9b9897.jpg)](#)
* [![ exposicio-forms _s9b9943](/com/noticies/2020/12/2q/exposicio-forms/_s9b9943.jpg)](#)
* [![ exposicio-forms _s9b9909](/com/noticies/2020/12/2q/exposicio-forms/_s9b9909.jpg)](#)

El Paranimf de la Universitat Jaume I acull fins al pròxim 28 de febrer de 2021 l'exposició *Forms* de Santiago Vilanova en el marc del projecte Display impulsat per l'Aula d'Innovació Artística de l'UJI amb el patrocini del Consorci de Museus de la Comunitat Valenciana i l'Ajuntament de Castelló de la Plana. La inauguració ha tingut lloc avui 16 de desembre i ha comptat amb l'assistència de la vicerectora de Cultura i Relacions Institucionals de l'UJI, Carmen Lázaro; el director del Consorci de Museus de la Comunitat Valenciana, José Luis Pérez Pont; la regidora de Cultura de l'Ajuntament de Castelló, Verónica Ruiz; la diputada de Cultura, Ruth Sanz; el delegat territorial de l’Institut Valencià de Cultura, Alfons Ribes; la comissària de l'exposició i coordinadora de Display, Maya-Marja Jankovic, i l'autor de la videoprojecció Santiago Vilanova.

*Forms* és un projecte experimental de síntesi audiovisual en temps real, que integra la música i l'art visual en una única matèria unificada. Conduït per un conjunt de regles basades en aleatorietat i probabilitats, genera per si mateix una infinitat de partitures gràfiques que es transformen automàticament en música gràcies als algorismes de síntesi sonora, difuminant els límits entre partitura i espectrograma.

En aquest sentit, *Forms* és una peça hereva dels desenvolupaments en nous sistemes de notació musical gràfica realitzats a partir de la segona meitat del segle XX. És un nou llenguatge audiovisual, una nova manera de compondre imatges i sons de manera unificada que dona com a resultat composicions de música visual de gran atractiu estètic.

Santiago Vilanova és llicenciat en Disseny Gràfic i apassionat de l'art sonor. Ha sabut combinar aquestes dues disciplines a través del catalitzador de les «tecnologies creatives», de les quals és desenvolupador autodidacta. Les seues recents investigacions combinen algorismes digitals o motors de sonificació amb pentagrames clàssics i conjunts acústics, centrant-se en la idea d'una música visual. És fundador, juntament amb Eloi Maduell, de l'estudi d'investigació audiovisual Playmodes, on es desenvolupen projectes en els límits del disseny, l'art i la ciència.

El projecte Display s'integra en l'Aula d'Innovació Artística de l'UJI. L'Aula és una de les últimes iniciatives del model *UJI-encultura formació*, un nou espai per a l'art i les noves tecnologies, una proposta avantguardista i atrevida dirigida a la innovació i a la creació de continguts digitals artístics que s'aproxima a les inquietuds culturals de la població més jove.

La vicerectora de Cultura i Relacions Institucionals de l'UJI, Carmen Lázaro, ha destacat que aquesta és una de les primeres accions de Display, de l'Aula d'Innovació Artística, amb la qual l'UJI, en col·laboració amb altres institucions i persones, pretén conjugar el valor de l'educació superior com a eina necessària i transformadora. «En aquest cas, a través de la innovació que posa l'art al centre, l’escenari que acull processos innovadors d'experimentació oberts a la comunitat universitària i a la societat amb l'objectiu de formar persones i no sols professionals i afavorir la interacció i transferència universitat-societat a través de la cultura», ha afegit.

Per a la regidora de Cultura, Verónica Ruiz, «resulta molt interessant veure nous projectes expositius a la ciutat, sobretot en un espai nou que permet interactuar amb els qui són present i futur de la nostra societat: l'estudiantat de la Universitat Jaume I». Ruiz ha desitjat «un llarg i fructífer camí» a aquesta nova proposta artística i ha remarcat el caràcter «il·lusionador» d'un projecte que té com a missió «la tasca sempre complicada d'atraure l'atenció i la interactuació amb la joventut».

Per part seua, Pérez Pont ha manifestat que «el Consorci de Museus de la Comunitat Valenciana manté un acord de col·laboració amb l'UJI per al desenvolupament del seu programa Display, entre altres actuacions amb la intenció de donar suport a aquestes iniciatives que permeten mostrar l'experimentació i la producció cultural i artística contemporània a la província de Castelló, així com difondre nous llenguatges d'expressió, fomentant les relacions entre art, educació i espai social». Per al director del Consorci de Museus, «l'Aula d'Innovació Artística de l'UJI, al costat d'altres espais com el Menador, en el qual també desenvolupem projectes conjunts, ens permeten estendre una xarxa d'espais dedicats a la creació més actual per tot el territori, amb el suport de l’Ajuntament de Castelló, de la mateixa forma que ho fem al Centre del Carme de València, a través de la Generalitat, o a Alacant, al MACA i a Las Cigarreras, de la mà també de la corporació municipal».

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00